text: SjúrðurOct 31, 20214 min read
text: #000000
text: Um vit á Trok.fo hava fingið nakrar trúgvar lesarar - og um vit framvegis hava okkara trúgvu lurtarar á FM1 - hava tey helst lagt til merkis, at tað hevur verið soltið við frásøgnum og samanumtøkum hjá Sjúrði seinastu tvær vikurnar. Tað hevur rætt og slætt ikki ligið fyri at fara í høllina.
text: #000003
text: Dystirnir í dag eru hesir:
text: #000006
text: Teir kunnu allir stroymast á live.hsf.fo (Trýst HER)
text: #000007
text: Niðasti dysturin er serliga lokkandi. Tað er mansdysturin klokkan 16.00 ímillum VÍF og KÍF.
text: #000008
text: Tað eru tvey lið, sum eg - uttan kanska at hugsa meg so nógv um - havi spilt út fyrstu vikurnar av kappingarárinum.
text: #000009
text: Her er stigatalvan hjá monnum:
text: #000011
text: Hetta hevur verið ein øgilig vika hjá VÍF - eftir at teir seinast vóru fyri útspilling frá mær, tá ið Neistin vant øll stigini burtur úr VÍF í Vestmanna.
text: #000012
text: (Hetta tá ið eg vitjaði 10-aran á FM1. Tað kann hoyrast við at trýsta HER)
text: #000013
text: Tá var eg stúrin vegna VÍF. Greitt tap heima ímóti Neistanum, og síðani vóru útidystir á skránni í Klaksvík og Hoyvík. Men tað gav so fýra stig, ið vóru strídd heim til Vestmannar!
text: #000014
text: Í Klaksvík tóktist sigurin tryggur, men VÍF tveitti fyrst eina trygga leiðslu fyri borð - áðrenn Føroyameistararnir fingu hana aftur í evstu løtu.
text: #000015
text: Og so var dysturin í Hoyvík mikukvøldið - endurtøkan av FM-finalunum - ið tíverri eisini fekk ov lítla umrøðu her og í miðlunum annars.
text: #000016
text: Tað vóru ikki tvey eins góð lið og í finalunum í vár, men spenningurin var ikki minni.
text: #000017
text: VÍF vann ein spennandi og intensan dyst, har Mladen mundi leysliga mett hava einar tjúgu bjargingar (bert mín meting), og har H71 fekk sær átta útvísingar ímóti tí einu hjá VÍF. Eg ivist ikki í at hoyvíkingar hildu hetta vera í so hart dømt, men hesi hagtølini siga mær eisini, at VÍF-áleyparar vunnu nógvar tvídystir ímóti H71-verjuni.
text: #000018
text: KÍF er komið aftur í FM-prátið.
text: #000020
text: Eg hevði hug at skýra KÍF favorittar áðrenn kappingarbyrjan, og hevði hálvgum hug at avskriva teir eftir fyrst javnleik ímóti Team Klaksvík (Tað vísti seg seinni at ikki vera so galið í mun til kappingarneytarnar) og so serliga javnleikin ímóti Kyndli (Tað var altso nokk so galið).
text: #000021
text: Men næstan uttan at vit hava gáað um, so eru KÍF einasta ósigraða liðið í kappingini higartil - og kan við sigri í Vestmanna í dag seta seg í einari øgiliga góða støða í oddinum.
text: #000022
text: Seinasta dystin sóu vit eisini ein styrk á KÍF-liðnum, tá ið Baldur Gillason var við, eftir at hann er skiftur úr H71.
text: #000023
text: Tað er perfekt fyri KÍF - sum altso var uttan Rúna Joensen fyrstu dystirnar í ár.
text: #000024
text: Rúni hevur eisini tykist mær saknaður í KÍF fleiri ferðir hesi tvey seinastu skaðadarvaðu kappingarárini í Kollafirði.
text: #000025
text: Og so gleði eg meg altso eisini til at síggja dystin ímillum Hans Eli hjá KÍF og Filip hjá VÍF - Teir hava aftur hugtikið hetta kappingarárið.
text: #000027
text: StÍF er undirtippað úti ímóti Kyndli í SMS-deildini, men hava nú fingið Marius Joensen at fáa eitt sindur á ferð og spæligleði inn á liðið - og vónandi eydnast tað (fyri spenningin í SMS-grundspælinum).
text: #000029
text: Men tað er ímóti sterkum Kyndilsliði, sum nú eisini er mannað við fleiri vestmenningum, sum byrjaðu kappingarárið í EB. Hetta man styrkja um breiddina hjá einum av FM-favorittunum.
text: #000031
text: Hjá monnum eru StÍF favorittar - og tað hevði verið sera týdningarmikið at fingið tvey stig í Havn í dag. Altso hygg einaferð enn eftir stigatalvuni í Burn-deildini. Tað er so spennandi og tætt. Og eg ivist ikki í, at Kyndil eisini tevjar ein møguleika at klatra nærri teimum ovaru liðunum í dag.
text: #000032
text: Og so er tað dysturin í Vági (Eg haldi við VB).
text: #000033
text: Eftir at Stjørnan kom upp um radaran hjá okkum, hevur gingið eitt lítið sindur striltið at leggja stig afturat - men Stjørnan er framvegis risastórur favorittur ímóti VB.
text: #000034
text: VB spælir á heimavølli fyri bert aðru ferð hetta kappingarárið. Fyrsta royndin ímóti Neistanum gekk ikki sum vónað - Men síðani VB kom aftur í SMS-deildini, eru stig komin á talvuna heima í Vági. Eisini ímóti teimum allarbestu.
text: #000036
text: Og eg má siga sum er: Eg vóni at VB fær nógv fleiri stig - serliga í Vági.
text: #000037
text: Her er stigatalvan hjá kvinnum:
text: #000038